NOKแจงบันไดเครื่อง“ไลออนแอร์”ชนปีกซ้ายเสียหายหนัก เร่งเปลี่ยนลำใหม่ส่งผู้โดยสารทันที!
NOKแจงบันไดเครื่อง“ไลออนแอร์”ชนปีกซ้ายเสียหายหนัก เร่งเปลี่ยนลำใหม่ส่งผู้โดยสารทันที!
NOK แจงเหตุบันไดเครื่อง “ไลออนแอร์” ชนปีกซ้ายทำเครื่องบินเสียหายหนัก เร่งเปลี่ยนเครื่องบินลำใหม่ส่งผู้โดยสารสู่ปลายทางทันที!
25 เม.ย. 2562

สืบเนื่องจากกรณีที่ วันนี้ (25 เม.ย.) เมื่อเวลาประมาณ 14.00 น. บันไดเทียบเครื่องบินของสายการบิน ไทยไลอ้อนแอร์ ได้ไหลมากระแทกเครื่องบินของสายการบินนกแอร์ เที่ยวบิน DD7810 ที่มีกำหนดจะออกเดินทางจากดอนเมือง ไปยังนครศรีธรรมราช เนื่องจากฝนตกอย่างหนัก พร้อมกับลมที่พัดแรงที่ท่าอากาศยานดอนเมือง ส่งผลให้ตัวเครื่องได้รับความเสียหายอย่างหนักจนไม่สามารถทำการบินต่อไปได้
ล่าสุด บริษัท สายการบินนกแอร์ จำกัด (มหาชน) หรือ NOK เปิดเผยว่า เมื่อเวลาประมาณ 14.05 น. เนื่องจากมีฝนตกหนักและลมแรง ณ ท่าอากาศยานดอนเมือง เป็นเหตุให้บันไดของสายการบิน Lion Air ปลิวมาชนตัวเครื่องของสายการบินนกแอร์ในบริเวณปีกด้านซ้าย (DBE: นกฟลามิงโก้ Boeing 737-800) ในขณะที่เทียวบิน DD7810 พร้อมออกเดินทางออกจากท่าอากาศยานดอนเมืองฯไปยังจุดหมายปลายทางจังหวัดนครศรีธรรมราช เป็นเหตุให้มีความจำเป็นต้องนำผู้โดยสารบนเครื่องจำนวนทั้งสิ้น 175 คน และทารก 1 คน กลับเข้าอาคารผู้โดยสาร
อย่างไรก็ตาม ทางสายการบินนกแอร์ได้จัดเปลี่ยนเครื่องบินลำใหม่ทดแทน (DBO: นกดีดี Boeing737-800) และพร้อมให้ผู้โดยสารเดินทางอีกครั้งในเวลา 15.30 น.
 